முட்ட என்பது ஒலி, ஒளி முதலியவை முட்ட என்பதாம். ‘கிட்டத்துறவு முட்டப் பகை’ என்பது இணைச் சொல்லையும் விளக்கும் பழமொழி. காவும் கழனியும் மருதம் சார்ந்தனவே. கோயில் முதலியவற்றுக்கு அறப்பொருளாக வழங்குவார் ‘காவும் கழனியும்’ வழங்கிய செய்தி செப்பேடு கல்வெட்டுகளில் காணக்கிடக்கின்றது. முல்லைக் காட்டினை வேறுபடுத்திக் காட்டுவது. இக்காவும் கழனியும் என்க. கா என்பது கான். கானம், கானகம், காவு எனவரின் அது முல்லையும் குறிஞ்சியும் சார்ந்ததாம். கால்வாய் – குளத்திற்கு நீர்வரும் கால். வாய்க்கால் – குளத்தில் இருந்து நீர் செல்லும் கால். ‘வாய்’ என்பது குளம். கண்வாய் என்பது அதன் விரி; ‘கம்மாய்’ ‘கண்மாய்’ என இந்நாள் வழங்குகின்றது.